חיים שלי (אלבום)

"חיים שלי" הוא אלבום האולפן הרביעי של הזמרת הישראלית עדן בן זקן. האלבום יצא לאור ב-14 באפריל 2019, בהוצאת חברות התקליטים שרית הפקות וארומה מיוזיק. האלבום עצמו יצא שנתיים לאחר צאת אלבומה השלישי, לזאת שניצחה. מהאלבום יצאו שמונת הסינגלים: "תל אביב בלילה", "בא לי לחבק אותך", "חיים שלי", "מקסיקו", "מילה של גבר", "יאסו", "תגיד לי Je t'aime", ו"חצי מדינה". ב-3 בספטמבר 2019, הוכרז שהאלבום קיבל תואר "פלטינה" על מכירות של 40,000 עותקים בסך הכל. לפני שיצא האלבום לאור, יצאו ממנו שבעת הסינגלים. לכל סינגל יצא ווידאו קליפ מלא, פרט ל"בא לי לחבק אותך" ו"מילה של גבר". "תל אביב בלילה" - יצא לאור ב-28 בינואר 2018, כסינגל הראשון והפותח מתוך האלבום. עם יציאתו נכנס השיר אל המקום ה-4 במצעד של מדיה פורסט, ה-1 במצעד ה-TV של מדיה פורסט, וה-3 במצעד של גלגלצ. השיר נכתב על ידי אבי אוחיון, הולחן על ידי אוחיון ומתן דרור, והופק על ידי דרור גם כן. השיר הוא שיר פופ המשלב בתוכו גם את הסגנון הים-תיכוני. על השיר נאמר כי הוא גנבה בוטה של השיר "Back to Black" של הזמרת איימי ויינהאוס. בכתבה שערכו ישראל היום נאמר כי: "אין שום אפשרות להתעלם מהעובדה שהשיר שכתב עבורה אשף הלהיטים אבי אוחיון, מושפע, שלא נאמר – גונב בגסות רבה מהלהיט האלמותי "Back to Black", של איימי ויינהאוס". "בא לי לחבק אותך" - יצא לאור ב-21 במאי 2018, כסינגל השני מתוך האלבום. בשונה מהסינגל הקודם, לשיר זה לא יצא קליפ מלא. במקום זאת, יצא לו קליפ מילים שזכה להצלחה רבה כאשר צבר למעלה מ-9 מיליון צפיות בסך הכל. השיר לא שיחזר את הצלחת קודמו ולא נכנס למצעדי הפזמונים בארץ. "חיים שלי" - יצא לאור ב-5 ביוני 2018, כסינגל השלישי מתוך האלבום. שיר זה הוא שיר הנושא מתוך האלבום. עם יציאתו נכנס השיר אל המקום ה-2 ברדיו אמצע הדרך, וה-3 בגלגלצ. השיר אף נכנס לשלושה מצעדי סוף שנה. השיר נכתב, הולחן והופק על ידי תמר יהלומי ויונתן קלימי. השיר הוא מעין בלדה ים-תיכונית בו עדן בן זקן מדברת על אהבתה העזה כלפי החתן שלה. הקליפ של השיר זכה להצלחה חסרת תקדים כאשר צבר למעלה מ-23 מיליון צפיות, דבר אשר הופך אותו לאחד מן הקליפים הישראליים הנצפים ביותר בכל הזמנים. "מקסיקו" - יצא לאור ב-15 באוקטובר 2018, כסינגל הרביעי מתוך האלבום. עם יציאתו נכנס השיר אל המקום ה-6 במדיה פורסט, וה-2 במצעד של מדיה פורסט TV. השיר נכתב, הולחן והופק על ידי דולב רם ופן חזות ויעקב למאי. מילותיו של השיר עוררו דיון באמצעי תקשורת משום שהשיר נקרא מקסיקו, אך יש בו שורה המדברת על קופקבנה, שהיא שכונה הממוקמת בריו דה ז'ניירו שבברזיל, ולא במקסיקו. הווידאו קליפ הנלווה שצולם לשיר הועלה לערוץ היוטיוב של עדן בן זקן ב-15 באוקטובר 2018. בתחילת הקליפ ניתן לראות את בן זקן על מיטתה, כשהיא מתקשרת לחברתה כדי לספר לה על מקרה מסוים שקרה. "מילה של גבר" - יצא לאור ב-6 בדצמבר 2018, כסינגל החמישי מתוך האלבום. השיר לא הצליח להיכנס אל המצעדים השבועיים, אך קליפ המילים שיצא עבורו הצליח לצבור כ-4 מיליון צפיות ביוטיוב. "יאסו" - יצא לאור ב-15 בינואר 2019, כסינגל השישי מתוך האלבום. בשיר משתתפים סטטיק ובן-אל תבורי וסטפן לגר. השיר הפך לאחד מהשירים המצליחים ביותר בישראל בעשור השני של המאה ה-21, כאשר שהה למעלה מ-8 שבועות בפסגת מצעד השירים של מדיה פורסט. "תגיד לי Je t'aime" - יצא לאור ב-7 במרץ 2019, כסינגל השביעי מתוך האלבום. בדומה לקודמו, הצליח השיר לכבוש את פסגת מצעד השירים של מדיה פורסט. "חצי מדינה" - יצא לאור ב-11 באפריל 2019, כסינגל השמיני מתוך האלבום. עם יציאתו נכנס השיר אל המקום ה-4 במצעד השירים היומי של רדיו ארצי ואזורי ואל המקום ה-10 במצעד של מדיה פורסט. "תרקדו" - יצא לאור ב-26 במאי 2019, כסינגל התשיעי והאחרון מתוך האלבום. עם יציאתו נכנס השיר אל המקום ה-6 במצעד השירים היומי של רדיו ארצי ואזורי. סער גמזו, ביקורת: עדן בן זקן ילדה קטנה ופרובינציאלית, באתר nrg‏, 26 בספטמבר 2017 חיים שלי, באתר /patiphon.co.il, ‏נלקח ב-14 באפריל 2020 זאפה, באתר www.zappa-club.co.il עדן בן זקן - הערוץ הרשמי (2018-05-21), עדן בן זקן - בא לי לחבק אותך, נבדק ב-2019-03-28 עדן בן זקן - הערוץ הרשמי (2018-12-06), עדן בן זקן - מילה של גבר, נבדק ב-2019-03-28 Media Forest, mediaforest.biz (ארכיון) ת"א בלילה, המצעד השבועי של גלגלצ עדן בן זקן - הערוץ הרשמי (2018-01-28), עדן בן זקן - תל אביב בלילה, נבדק ב-2018-05-04 מילים לשיר תל אביב בלילה - עדן בן זקן | xMusic, באתר xMusic "עדן בן זקן מפתיעה לטובה – כחקיינית | ישראל היום". ישראל היום. נבדק ב-2018-05-04. עדן בן זקן - הערוץ הרשמי (2018-05-21), עדן בן זקן - בא לי לחבק אותך, נבדק ב-2019-03-28 רדיו 90FM - ארכיון המצעדים, באתר www.90fm.co.il (ארכיון) חיים שלי, המצעד השבועי של גלגלצ תשע"ח – פזמונט, באתר pizmonet.co.il עמי פרידמן ודלית רצ'שטר, אתם בחרתם: "שני משוגעים" של עומר אדם הוא שיר השנה, באתר ynet, 6 בספטמבר 2018 עדן בן זקן - הערוץ הרשמי (2018-06-05), עדן בן זקן - חיים שלי, נבדק ב-2018-10-19 מילים לשיר חיים שלי - עדן בן זקן | xMusic, באתר xMusic Eurovision Song Contest (2018-03-11), Netta - TOY - Israel - Official Music Video - Eurovision 2018, נבדק ב-2018-10-19 Media Forest, mediaforest.biz (ארכיון) Media Forest, mediaforest.biz (ארכיון) עדן בן זקן - הערוץ הרשמי, עדן בן זקן – מקסיקו, נבדק ב-2018-12-05 הטעות הגדולה ב"מקסיקו", באתר ‏מאקו‏, 15 באוקטובר 2018 Static and Ben El - סטטיק ובן אל (2019-01-14), סטטיק ובן אל תבורי עם עדן בן זקן וסטפן לגר - יאסו (Prod By Jordi), נבדק ב-2019-03-28 Media Forest, mediaforest.biz (ארכיון) Media Forest, mediaforest.biz (ארכיון) עדן בן זקן בסינגל חדש!, מאי 2019 Media Forest, mediaforest.biz (ארכיון)